
ΑΠΟΦΑΣΕΙ Σ 

Αριθ. 14922/ΔΕΚ0455 (1) 

Παράταση χρόνου εκκαθάρισης του ΕΛ.ΚΕ.ΠΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 2473/53 «περί ιδρύσεως Ελληνικού Κέντρου 
Παραγωγικότητας και ρυθμίσεως θεμάτων Τεχνικής Βοή¬ 
θειας» (ΦΕΚ 199/Τ.Α/1.8.1953) 

β) Του Ν. 2628/98 «Σύσταση νομικού προσώπου δημο¬ 
σίου δικαίου με την επωνυμία «Οργανισμός Διαχείρισης 
Δημοσίου Χρέους (Ο.Δ.ΔΗ.Χ.)» και άλλες διατάξεις», άρ¬ 
θρο 13 (ΦΕΚ 151/Τ.Α/6.7.1998) 

γ) Του άρθρου 29Ατου Ν. 1558/85 που προστέθηκαν με 
το άρθρο 27του Ν. 2081/92 και το άρθρο 1 παρ.2ατου Ν. 
2469/97. 

2. Του Π.Δ. 178/2000 «Περί Οργανισμού του Υπουργεί¬ 
ου Εθνικής Οικονομίας» (ΦΕΚ 165/τ.Α/14.7.2000) 

3. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571 /τ.Β/2000) 

4. Την αριθμ. 30514/ΔΙΟΕ 755/15.9.1998 κοινή απόφαση 
του Υπουργού Εθνικής Οικονομίας και του Υφυπυργού 
Οικονομικών σχετικά με τον «Ορισμό εκκαθαριστή του 
ΕΛ.ΚΕ.ΠΑ.» (ΦΕΚ981/τ.Β/18.9.98) 

5. Τις αριθμ. 9425/ΔΙΟΕ 183/22.4.1999, 33625/ΔΙΟΕ 
669/19.1.2000, 23830/ΔΙΟΕ 396/28.6.2000 και 38361/ 
ΔΙΟΕ 641/10.11.2000 κοινές αποφάσεις του Υπουργού 
Εθνικής Οικονομίας και του Υφυπουργού Οικονομικών 
σχετικά με την «Παράταση χρόνου εκκαθάρισης του 
ΕΛ.ΚΕ.ΠΑ.» (ΦΕΚ 571/τ. Β76.5.1999), (ΦΕΚ 85/Τ.Β/ 
2.2.2000) και (ΦΕΚ 853/τ.β/11.7.2000) αντίστοιχα. 

6. Το γεγονός ότι η προκαλούμενη δαπάνη ύψους 
3.600.000 δρχ. θα καλυφθεί από τον υπό εκκαθάριση φο¬ 
ρέα, αποφασίζουμε: 

Παρατείνουμε εκ νέου το χρόνο εκκαθάρισης του Ελληνι¬ 
κού Κέντρου Παραγωγικότητας (ΕΛ.ΚΕ.ΠΑ.) κατάέξι (6) μή¬ 
νες, προκειμένου να διεκπεραιωθούν οι τελικές λεπτομέ¬ 
ρειες λύσηςτης εκκαθάρισης μέσω νομοθετικής ρύθμισης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά ισχύει η αριθμ. 30514/ΔΙΟΕ755/ 
15.9.1998 κοινή απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάίου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-♦- 

Αριθ. Φ328/212 (2) 

Τροποποίηση της Φ. 1000/623/1.12.2000 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 15του ν.2682/1999 (Φ.Ε.Κ. 
16/Α) 

β) Την κατ’ εξουσιοδότηση των παραπάνω διατάξεων 
εκδοθείσα αριθμ. Φ. 1000/623/1.12.2000 Α.Υ.Ο. (Φ.Ε.Κ. 
1629/Β) σχετικά με τη σύσταση και λειτουργία φορολογι¬ 
κών αποθηκών κοινοτικών οχημάτων και την αριθμ. 
Φ.252/166/21.3.2001 τροποποιητική αυτής. 

γ) Την αριθμ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 571/Β). 

δ) Την ανάγκη τροποποίηση της παραπάνω Α.Υ.Ο. προ- 
κειμένου να δοθεί ο απαραίτητος χρόνος στους ενδιαφερο¬ 
μένους για να προβούν στις αναγκαίες οργανωτικές και μη¬ 
χανογραφικές αλλαγές που απαιτούνται στα πλαίσια εφαρ¬ 
μογής του νέου καθεστώτος των φορολογικών αποθηκών. 

ε) Ότι από τις διατάξεις της παρούσας δεν προκαλείται 
δαπάνη σε βάρος του προϋπολογισμού, αποφασίζουμε: 

1. Το πρώτο εδάφιο της παραγράφου 1 του άρθρου 10 της 
αριθμ. Φ. 1000/623/1.12.2000 απόφασης του Υπουργού Οι¬ 
κονομικών, όπως τροποποιήθηκε με την αριθμ. Φ.252/166/ 
21.3.2001 όμοια, αντικαθίσταται ως ακολούθως: 

«Έξι μήνες από την έναρξη ισχύος τηςπαρούσας απόφα¬ 
σης και δώδεκα μήνες από την ίδια ημερομηνία για τα πρό¬ 
σωπα που τηρούν βιβλία Β' κατηγορίας του Κώδικα Βιβλίων 
και Στοιχείων, παύουν να ισχύουν οι διατάξεις της αριθμ. 
Τ.5170/52/Γ0019/1.7.1996 Δ.Υ.Ο., κατά το μέρος που αφο¬ 
ρούν οχήματα των άρθρων 2,3,4 και 5 του Ν. 2682/1999». 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως. 

Αθήνα, 30 Απριλίου 2001 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. Δ584/358 (3) 

Περιπτώσεις παροχής συνδρομής, από τα Τμήματα Δα- 
σμοφορολογητέας Αξίας των Δ/νσεων Τελωνείων Ατ¬ 
τικής και Θεσσαλονίκης προς τις Τελωνειακός Αρχές, 
για τον καθορισμό από αυτές της δασμολογητέας και 
φορολογητέας αξίας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 
α) Τις διατάξεις: 

ί) του άρθρου 32 του Ν.1828/1989 «Αναμόρφωση της 


φορολογίας εισοδήματος και άλλες διατάξεις» (Α'2), 
όπως τροποποιήθηκε και συμπληρώθηκε με την παρ. 3 
του άρθρου 19 του Ν. 2443/1996 «Τροποποίηση και συ¬ 
μπλήρωση του Τελωνειακού Κώδικα και άλλες δια-τά- 
ξεις» (Α' 265). 

ϋ) του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρ¬ 
θρο 27του Ν.2081/1992 «Ρύθμιση του θεσμού των Επιμε¬ 
λητηρίων, τροποποίηση των διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α' 154) και αντικαταστάθηκε από το 
άρθρο 1 παρ. 2α του Ν.2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

μι) του άρθρου 4του Π.Δ. 343/1998 «Διάρθρωση, αρμο¬ 
διότητες και καθορισμός θεμάτων προσωπικού Υπηρε- 
σιώντης Γ ενικής Γ ραμματείας Δημοσιονομικής Πολιτικής 
του Υπουργείου Οικονομικών» (Α' 229). 

ίν) του Π.Δ. 263/1999 «Σύσταση Τμημάτων στις Δ/νσεις 
Τελωνείων Αττικής και Θεσσαλονίκης (Α' 215). 

β) Τις αριθ. 1032826/376/0006Β/29.3.1999 (Β' 439), 
1086196/1150/ 0006Β/16.9.1999 (ΒΊ793), 1030283/ 
334/0006Β/23.3.2000 (Β'367) και 1057618/726/0006Β/ 
23.6.2000 (Β' 791) Αποφάσεις του Υπουργού Οικονομικών, 
για τον Ανακαθορισμό του χρόνου παύσης της λειτουρ¬ 
γίας των ΔΙ. Π. Α. Ε. Πειραιά και Θεσσαλονίκης και της έναρ¬ 
ξης λειτουργίας των Τμημάτων Δασμοφορολογητέας 
Αξίας των Δ/νσεων Τελωνείων Αττικής και Θεσσαλονίκης. 

γ) Την αριθ. 1039386/441/Α006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 571). 

δ) Την ανάγκη παροχής συνδρομής από τα αρμόδια 
Τμήματα των Δ/νσεων Αττικής και Θεσσαλονίκης προς τις 
Τελωνειακός Αρχές της χώρας με σκοπό την ταχύτερη 
διεκπεραίωση των διαδικασιώντελωνισμού καιτον όσο το 
δυνατόν ενιαίο και ομοιόμορφο προσδιορισμό της δα¬ 
σμολογητέας και φορολογητέας αξίας των εμπορευμά¬ 
των για την οποία απαιτούνται εξειδικευμένες γνώσεις. 

ε) Το γεγονός ότι, από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1) Τα Τμήματα Δασμοφορολογητέας Αξίας Οχημάτων 
και Δασμολογητέας Αξίας Εμπορευμάτων της Δ/νσης Τε¬ 
λωνείων Αττικής, καθώς και το Τμήμα Δασμοφορολογη- 
τέας Αξίας της Δ/νσης Τελωνείων Θεσσαλονίκης, που συ- 
στάθηκαν με το Π.Δ. 263/1999 (Α' 215), θα παρέχουν τη 
συνδρομή τους, στις κατά τόπο αρμοδιότητάς τους Τε¬ 
λωνειακός Αρχές που έχουν υπαχθεί στο Ολοκληρωμένο 
Πληροφοριακό Σύστημα Τελωνείων (Ο.Π.Σ.Τ.), για τον 
τελικό καθορισμό από αυτές, της δασμολογητέας και φο¬ 
ρολογητέας αξίας, στις κατωτέρω περιπτώσεις: 

α) επί μεταχειρισμένων επιβατικών αυτοκινήτων για τα 
οποία δεν υπάρχει διαθέσιμη μηχανογραφικά πληροφο¬ 
ρία καθώς και επί μεταχειρισμένων φορτηγών αυτοκινή¬ 
των και μοτοσυκλεττών. 

β) επί καινουργών επιβατικών αυτοκινήτων που τελωνί¬ 
ζονται από πρόσωπα άλλα, από τους επίσημους διανο¬ 
μείς αυτοκινήτων, για τα οποία δεν έχουν κατατεθεί σχε¬ 
τικοί τιμοκατάλογοι. 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8211 


γ) επί εισαγωγών εμπορευμάτων, οιπωλήσειςτων οποί¬ 
ων πραγματοποιούνται μεταξύ συνδεόμενων προσώπων, 
σύμφωνα με το άρθρο 143 του ΚΑΝ (ΕΚ) 2454/93 της Επι¬ 
τροπής «για τον καθορισμό ορισμένων διατάξεων εφαρ¬ 
μογής του ΚΑΝ (ΕΟΚ) αριθ. 2913/92 του Συμβουλίου, 
«Περί θεσπίσεως του Κοινοτικού Τελωνειακού Κώδικα», 
όπως ισχύει. 

δ) επί εισαγωγών εμπορευμάτων, οιπωλήσειςτων οποί¬ 
ων εξαρτώνται από την καταβολή δικαιωμάτων αδείας και 
ΒογαΙΙίθε. 

ε) επί εισαγωγών εμπορευμάτων, για τα οποία ζητείται 
η εφαρμογή του άρθρου 147 του ΚΑΝ (ΕΚ) 2454/93 της 
Επιτροπής, όπως ισχύει (διαδοχικές πωλήσεις). 

στ) επί εισαγωγών εμπορευμάτων τα οποία υποβάλλο¬ 
νται σε μέτρα αντιντάμπινγκ ή αντεπιδότησης. 

2. Τα Τμήματα της προηγούμενης παραγράφου θα πα¬ 
ρέχουν επίσης τη συνδρομή τους στις κατά τόπο αρμο- 
διότητάς τους, Τελωνειακός Αρχές, που δεν έχουν υπα¬ 
χθεί στο Ολοκληρωμένο Πληροφοριακό Σύστημα Τελω¬ 
νείων, για τον καθορισμό από αυτές της δασμολογητέας 
και φορολογητέας αξίας, στις προβλεπόμενες από τις 
κείμενες διατάξεις περιπτώσεις και σύμφωνα με την ακο¬ 
λουθούμενη μέχρι σήμερα διαδικασία. 

3. Η ισχύς της Απόφασης αρχίζει από την ημερομηνία 
παύσης λειτουργίας των Διευθύνσεων Προσδιορισμού 
Αξίας Εμπορευμάτων Πειραιά και Θεσσαλονίκης. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 5747(ΦΟΡ)463 (4) 

Ανανέωση θητείας Επιστημονικού Συμβουλίου του Ερευ¬ 
νητικού Κέντρου Βιοϊατρικών Επιστημών «Αλ. Φλέμι- 
γκ» (ΕΚΕΒΕ «Αλ. Φλέμιγκ»). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Της παρ. 12 του άρθρου 9 του Ν. 1514/85 «Ανάπτυξη 
της επιστημονικής καιτεχνολογικής έρευνας» ΦΕΚ13/Α/85. 

β. Του άρθρου 9 του Π.Δ. 93/95 «ίδρυση ΝΠΙΔ με την 
επωνυμία ΕΚΕΒΕ «Αλ. Φλέμιγκ» ΦΕΚ 97/Α/95. 

2. Τις αποφάσεις μας: 

α. 6423/(ΦΟΡ)663/12.5.95 με θέμα «Διορισμός Επιστη¬ 
μονικού Συμβουλίου στο ΕΚΕΒΕ «Αλ. Φλέμιγκ» ΦΕΚ 
465/Β/95. 

β. 12464/(ΦΟΡ) 1267/29.10.99 με θέμα «Ανανέωση θη¬ 
τείας Επιστημονικού Συμβουλίου του ΕΚΕΒΕ «Αλ. Φλέμι¬ 
γκ» ΦΕΚ2005/Β/99, αποφασίζουμε: 

Ανανεώνουμε τη θητεία του Επιστημονικού Συμβουλίου 
του Ερευνητικού Κέντρου Βιοϊατρικών Επιστημών «Αλ. 
Φλέμιγκ» για μία ακόμη τριετία, δηλαδή μέχρι 26.5.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 


Αριθ. Φ.224/441 (5) 

Αύξηση του παρεχομένου εφάπαξ βοηθήματος από το 
Ταμείο Προνοίας Δικηγόρων Θεσσαλονίκης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992(Α' 
165). 

2. Τις διατάξεις του Π. Δ/τος 372/95 (Α' 201). 

3. Τις διατάξεις του άρθρου 29Ατου Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

4. Το υπ’ αριθμ. 2372/28/24.1.2001 Έγγραφο του 
Υπουργού Εθνικής Οικονομίας. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Προνοίας Δικηγό¬ 
ρων Θεσσαλονίκης ύψους 10 εκ. περίπου για την οποία 
έχει εγγράφει πίστωση στον προϋπολογισμό του Ταμείου 
στον ΚΑΕ 0631. 

6. Τις διατάξεις του άρθρου 7 του Ν. 1275/82 (Α' 100). 

7. Την γνώμη του Δ.Σ. του Ταμείου Προνοίας Δικηγόρων 
Θεσσαλονίκης που διατυπώθηκε κατά την υπ’ αριθμ. 
7/13/21.2.2001 συνεδρίασή του. 

8. Την από 6.4.2001 Οικονομική Έκθεση της Δ/νσης 
Αναλογιστικών Μελετών της Γ. Γ. Κ. Α. 

9. Την υπ.αριθμ.80027/8.5.2000 (ΦΕΚ 610/Β/9.5.2000) 
κοινή απόφαση του Πρωθυπουργού και του Υπουργού 
Εργασίας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Εργασίας και Κοιν. Ασφαλίσεων», 
αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικηγόρων Θεσσαλονίκης εφάπαξ 
βοήθημα όπως τούτο έχει διαμορφωθεί και με την Φ. 
224/378/29.3.2000 (Β, 467) Υ.Α. αυξάνεται από 1.1.2001 
κατά 4% ήτοι, το πλήρες εφάπαξ βοήθημα καθορίζεται σε 
5.595.408 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάΐου 2001 

ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

-♦- 

Αριθ. Φ.138/172 (6) 

Υπολογισμός των ασφαλιστικών κρατήσεων και του επι¬ 
κουρικού βοηθήματος των ασφαλιστικών φορέων 
ΤΑΥΑΠ και ΕΤΕΧ, μετά την ισχύ των διατάξεων του Ν. 
2838/2000. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της περ. ετου άρθρου 5 και της παρ. 8 
του άρθρου 6 του Ν. 2838/2000 (Α'/79). 

2. Τιςδιατάξειςτωνάρθρων23παρ. 1 στοιχ. ιε και 24 παρ. 
1 και 2 στοιχ. γ. 26 παρ. 1 και 27 παρ. 1 στοιχ. δ του Ν. 
1558/85 (Α' 137),καθώς και το Π.Δ/γμα 372/1995 (Α' 201). 

3. Τις διατάξεις του άρθρου 29 Α' του Ν. 1558/85 (Α' 
137), όπως προστέθηκαν με τις διατάξεις του άρθρου 27 
του Ν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του Ν. 2469/97 (Α'38). 

4. Τις διατάξεις του άρθρου 7 του Ν. 1275/82 (Α' 100). 

5. Τηναριθμ. οικ. 80027/8.5.2000 (Β', 610) κοινή απόφα¬ 
ση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

6. Την απόφαση του Διοικητικού Συμβουλίου του Επι¬ 
κουρικού Ταμείου Ελληνικής Χωροφυλακής που λήφθηκε 
στην αριθ. 27/19.12.2000 συνεδρίασή του, καθώς και 
απόφαση του Διοικητικού Συμβουλίου του Ταμείου Αρω¬ 
γής Υπαλλήλων Αστυνομίας Πόλεων που λήφθηκε στην 
αριθ. 327/18.12.2000 συνεδρίασή του. 

7. Τις αριθ. 5/29.1.2001 και 4/12.2.2001 Οικονομικές Εκ¬ 
θέσεις της Διεύθυνσης Αναλογιστικών Μελετών του 
Υπουργείου μας. που συντάχθηκαν ειδικά για τις οικονο¬ 
μικές επιπτώσεις από την εφαρμογή των διατάξεων των 
άρθρων 5 και 6 του Ν. 2838/2000 στο Επικουρικό Ταμείο 
Ελληνικής Χωροφυλακής και στο Ταμείο Αρωγής Υπαλ¬ 
λήλων Αστυνομίας Πόλεων. 

8. Το γεγονός ότι. από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Επικουρικού Ταμείου Ελληνικής Χωροφυλακής Επι¬ 
κουρικής, ύψους 21 εκ. δρχ. περίπου κατάτοτρέχονέτος, 
καθώς και του Ταμείου Αρωγής Υπαλλήλων Αστυνομίας 
Πόλεων ύψους 9 εκ. δρχ ομοίως, ως προς τις οποίες υφί- 
σταται η οικονομική δυνατότητα των Ταμείων για την αντι¬ 
μετώπισή τους. Έχουν ήδη εγγράφει οι σχετικές πιστώ¬ 
σεις στους ΚΑΕ 0621 των αντιστοίχων προϋπολογισμών. 
Ως προς τα επόμενα έτη, οι επιβαρύνσεις από την εφαρ¬ 
μογή των διατάξεων του παρόντος, θα καλύπτεται από 
την αύξηση των εσόδων και θα βαρύνει ανάλογα τον πα¬ 
ραπάνω κωδικό, αποφασίζουμε: 

1. Οι αποδοχές των βαθμών που προβλέπονται από τις 
διατάξεις των άρθρων 5 και 6 του Ν. 2838/2000 για τους 
ασφαλισμένους του Επικουρικού Ταμείου Ελληνικής Χω¬ 
ροφυλακής και του Ταμείου Αρωγής Υπαλλήλων Αστυνο¬ 
μίας Πόλεων, λαμβάνονται υπόψη από την ημερομηνία 
ισχύος κάθε άρθρου, τόσο ως προς τις υποχρεώσεις όσο 
και ως προς τα δικαιώματά τους από τα Ταμεία αυτά. 

2. Ειδικότερα, οι προβλεπόμενες από τις καταστατικές 
διατάξεις των Ταμείων αυτών αποδοχές για τον υπολογι¬ 
σμό του βοηθήματος, όπως αυτές έχουν διαμορφωθεί με¬ 
τά τις μισθολογικές προαγωγές του Ν. 2838/2000, υπο¬ 
λογίζονται μόνον εφόσον έχουν παρακρατηθεί εισφορές 
τουλάχιστον δώδεκα μηνών στις αποδοχές που ελάμβανε 
ο ασφαλισμένος κατά την έξοδο από την υπηρεσία και 
δώδεκα μηνών στις αποδοχές που ελάμβανε κατά την 
προηγούμενη μισθολογική του εξέλιξη. Σε αντίθετη περί¬ 
πτωση, η εν λόγω κράτηση παρακρατείται από το Ταμείο 
κατά τον διακανονισμό του βοηθήματος, υπολογιζόμενη 
με τα ισχύοντα κατά την έξοδο του μετόχου από το Τα¬ 
μείο. 

3. Ειδικά ως προς το ΕΤΕΧ, στην περίπτωση κατά την 
οποία στο βασικό μισθό του μετόχων χορηγείται κλάσμα 
της διαφοράς του αμέσως επόμενου βασικού μισθού από 
το μισθολογικό βαθμό που φέρουν, τότε για τον υπολογι¬ 
σμό του μερίσματος λαμβάνονται υπόψιν τα μερίδια του 
μισθολογικού βαθμού που φέρουν προσαυξημένα κατά 
το ίδιο κλάσμα της διαφοράς των μεριδίων του βαθμού 


αυτού από τον επόμενο μισθολογικό βαθμό. Στην περί¬ 
πτωση που χορηγεπαι μισθολογικός βαθμός Γενικού Επι¬ 
θεωρητή Στρατού και Αρχηγού Γενικού Επιτελείου Εθνι- 
κής'Αμυνας (ΑΥΓ.Ε.Ε.ΘΑ),τα μερίδιαπου θαλαμβάνονται 
υπόψιν για τον υπολογισμό του μερίσματος θα είναι αντι- 
στοίχως, για μεν τον πρώτο βαθμό τα προβλεπόμενα από 
την νομοθεσία του Ταμείου μερίδια για τον Αρχηγό της 
Ελληνικής Αστυνομίας, για δε τον δεύτερο, τα ανωτέρω 
μερίδια προσαυξημένα κατά ποσοστό 5%. 

4. Το χορηγούμενο βοήθημα των εξερχόμενων στη σύ¬ 
νταξη μετόχων, των υπαγομένων στις διατάξεις των άρ¬ 
θρων 5 και 6 του Ν. 2838/2000, σε καμιά περίπτωση δεν 
μπορεί να είναι κατώτερο από το βοήθημα που θα χορη¬ 
γείτο πριν την έναρξη ισχύος του νόμου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. Φ11/50179 (7) 

Τροποποίηση της αριθ. Φ11/50072/21.2.2000 (ΦΕΚ 
275/Β/9.3.2000) απόφασης του Υφυπουργού Εργα¬ 
σίας και Κοινωνικών Ασφαλίσεων. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1,3 και 5 του Ν. 678/1977 
«Περίτροποποιήσεωςκαι συμπληρώσεως των διατάξεων 
περί Οργανισμού Εργατικής Εστίας και άλλων διατάξε¬ 
ων». 

2. Τις διατάξεις του άρθρου 10 του Α.Ν. 252/1968 «Περί 
της Εργατικής Εστίας προικοδοτήσεως των εργαζομέ¬ 
νων Ελληνίδων, ιδρύσεως Παιδοκομικών Σταθμών, αγο¬ 
ράς εισιτηρίων θεατρικών παραστάσεων». 

3. Τις αριθμ. φΐ 1/50309/9.9.1999 (ΦΕΚ 1780/Β/ 
24.9.1999) και φ 11/50072/21.2.2000 (Φ.Ε.Κ. 275/Β/ 
9.3.2000) αποφάσεις του Υφυπουργού Εργασίας και Κοι¬ 
νωνικών Ασφαλίσεων. 

4. Το με αριθμ. 33552/29.3.2001 έγγραφοτου Ο.Ε.Ε., με 
το οποίο μας υποβλήθηκε απόσπασμα Πρακτικού της με 
αριθμ. 13/21.3.2001 Συνεδρίασης του Διοικητικού του 
Συμβουλίου. 

5. Την αριθμ. 80027/9.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
610/Β79.5.2000). 

6. Το άρθρο 29 Ατου Ν. 1558/1985 (ΦΕΚ 137/Α'), το άρ¬ 
θρο 27 του Ν. 2081/1992 (ΦΕΚ 154/Α') και το άρθρο 1 του 
Ν. 2469/1997 (ΦΕΚ38/Α'). 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε την αριθμ. Φ 11/50072/21.2.2000 (ΦΕΚ 
275/Β/9.3.2000) απόφασή μας, σύμφωνα με την αριθμ. 
13/21.3.2001 απόφαση του Δ.Σ. του Οργανισμού Εργατι¬ 
κής Εστίας και εγκρίνουμε την αγορά οικοπέδου, με την 

διεξαγωγή νέου δημόσιου διαγωνισμού για την ανέγερση 
Βρεφονηπιακού Σταθμού στο Δήμο Ιλίου, το τίμημα του 
οποίου να μην υπερβαίνει το ποσό των εκατόν δέκα εκα¬ 
τομμυρίων (110.000.000) δραχμών και την αντικειμενική 
αξία του οικοπέδου και το εμβαδόν του να είναι τουλάχι¬ 
στον χίλια (1.000) μ 2 . 

Κατά τα λοιπά ισχύει η με αριθμ. Φ1 1/50309/9.9.1999 
(ΦΕΚ 1780/Β/24.9.1999) απόφαση μας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 8 Μάίου 2001 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-♦- 

Αριθ. Υ7α/2079 (8) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 . 

2. Τις διατάξεις του άρθρου 3 του Ν. 1278/82 όπως επα- 
ναφέρθηκαν σε ισχύ με τις διατάξεις του άρθρου 1 του Ν. 
2194/94. 

3. Τις διατάξειςτου άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Τιςαρ. 1533,1534,1535,1536/21.3.01 αποφάσειςτης 
Εκτελεστικής Επιτροπής του ΚΕΣΥ. 

5. Την με αριθ. Δ3α/οικ/356/25.5.2000 (ΦΕΚ Β'668/2000) 
απόφαση του Υφυπουργού Υγείας και Πρόνοιας για μετα¬ 
βίβαση αρμοδιοτήτων και του δικαιώματος υπογραφής εγ¬ 
γράφων «Με Εντολή Υφυπουργού», στους Γενικούς Γραμ- 
ματείς, Γ ενικούς Διευθυντές και ανωτέρους υπαλλήλους 
του Υπουργείου Υγείας και Πρόνοιας, αποφασίζουμε: 

I. Κυρώνουμε τις ανωτέρω (4) σχετικές γνωμοδοτήσεις 
της Ε.Ε. του ΚΕΣΥ. με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Περ. Παν/μο Γεν. Νοσ/μείο Λάρισας 

• Ακτινοδιαγνωστικό τμήμα: Πλήρη άσκηση στην Ακτι¬ 
νοδιαγνωστική 

• Ουρολογικό τμήμα: 2 χρόνια στην ουρολογία 

2. Γ εν. Νομ/κό Νοσ/μείο Δράμας 

Β' Παθολογικό τμήμα: 2 χρόνια στην Παθολογία 

3. Περ. Γεν. Νοσ/μείο Αθηνών «ΑΛΕΞΑΝΔΡΑ» 

Ανοσολογικό τμήμα: 6 μήνες άσκηση στην Ανοσολογία 

για τις Ειδικότητες Αλλεργιολογίας, Ρευματολογίας και 
Ιατρικής Βιοπαθολογίας. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού προϋπολογι¬ 
σμού. 

III. Η απόφαση αυτή να δημοσιευτεί στην Εφημερίδα 
της Κυβερνήσεως. 

Αθήνα, 4 Μάίου 2001 

Με εντολή Υφυπουργού 
Η Γ ενική Διευθύντρια 
ΒΑΣ. ΦΛΟΥΡΗ 


Αριθ. 5437.7/4/01 (9) 

Ορισμός νέων διατιμημένων εντύπων ΝΑΤ και αντίτιμο 
αυτών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την απόφαση του ΔΣ/ΝΑΤ της 6ης/6.3.2001 συνε¬ 
δρίασης του (Θέμα 22ο) «Ορισμός νέου τύπου αποδεικτι¬ 
κών ναυτικής ικανότητας και πιστοποιητικών επικυρώσε¬ 
ων και διατιμημένων εντύπων ΝΑΤ και καθορισμός αντιτί¬ 
μου αυτών». 

2. Τηνπαραγρ. 4του άρθρου 87 και την παραγρ. 4του 
άρθρου 83 του ΚΝ 792/1978 «Περί κωδικοποιήσεως σε 
ενιαίο κείμενο νόμου των περί ΝΑΤ κειμένων διατάξεων» 
(ΦΕΚ220 Α'), όπως αντικαταστάθηκε μετηνπαρ. 3του άρ¬ 
θρου 39 του Ν. 2008/1992 «Περί τροποποιήσεως και συ- 
μπληρώσεως των διατάξεων του Ν. 1571/1985» (ΦΕΚ 16 
Α'). 

3. Τηνπαραγρ. 10τουάρθρου32τουΝ.2166/1993«Πε- 
ρί κινήτρων ανάπτυξης επιχειρήσεων κλπ» (ΦΕΚ 137 Α'). 

4. Την αριθμ. 2320.23/1/93/5.10.93 απόφαση Υπουρ¬ 
γών Εμπορικής Ναυτιλίας και Υγείας Πρόνοιας και Κοινω¬ 
νικών Ασφαλίσεων «Ορισμός διατιμημένων εντύπων - δια¬ 
δικασία εκτύπωσης και διάθεσης αυτών - Αντίτιμο αυτών 
και τρόπος είσπραξής τους» (ΦΕΚ 812 Β'). 

5. Την παρ. 2 του άρθρου 1 του ΠΔ 333/2000 «Περιορι¬ 
σμός συναρμοδιοτήτων κατά την έκδοση Υπουργικών 
αποφάσεων σε θέματα αρμοδιότητας του Υπουργείου 
Εμπορικής Ναυτιλίας» (ΦΕΚ229 Α'). 

6. Την αριθμ. 2150/9/96/2.12.96 απόφαση ΥΕΝ «Καθο¬ 
ρισμός νέου τύπου αποδεικτικών ναυτικής ικανότητας» 
(ΦΕΚ 17 Β'). 

7. Το ΠΔ 243/98 «Προϋποθέσεις αποδεικτικών ναυτικής 
ικανότητας και δικαιωμάτων υπηρεσίας στα πλοία» (ΦΕΚ 
181/1998 Α'). 

8. Το ΠΔ 268 «Αποδοχή τροποποιήσεων της Διεθνούς 
Σύμβασης για πρότυπα Εκπαίδευσης έκδοσης πιστοποι¬ 
ητικών και τήρησης φυλακών ναυτικών 1978, όπως αυτή 
τροποποιήθηκε το 1995» (ΦΕΚ 220/1999 Α'). 

9. Την παρ. 8 του άρθρου 1 της αριθμ. 4222.1/7/97/ 
19.8.97 απόφαση κ. ΥΕΝ «Μεταβίβαση αρμοδιοτήτων και 
του δικαιώματος υπογραφής σε Διοικητικά και Οικονομι¬ 
κά θέματα με εντολή Υπουργού» (ΦΕΚ 724 Β'). 

10. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Ορίζουμε νέου τύπου αποδεικτικά ναυτικής ικανότη¬ 
τας ως διατιμημένα έντυπα ΝΑΤ και καθορίζουμε από 
30.4.2001 τις τιμές αυτών ως εξής: 

ΚΑ ΕΙΔΟΣ ΕΝΤΥΠΟΥ ΙΣΧΥΟΥΣΑΤΙΜΗ 

ΕΝΤΥΠΑ ΝΑΥΤΙΚΟΥ 
130 Νέου τύπου αποδεικτικά ναυτικής 

ικανότητας (κατάλληλο πιστοποιητικό) 
χορηγούμενα σε Έλληνες Αξιωματικούς 
καταστρώματος, μηχανής και ραδιοε¬ 
πικοινωνιών σύμφωνα με τις διατάξεις 
τηςΔΣ 3ΤΟ\Λ/1978, όπως αυτή τροπο¬ 
ποιήθηκε καθώς και για επικύρωση ΑΝΙ 
υπηκόωνΑξ/κών Κρατών Ευρωπαϊκής 
Ένωσης. Δρχ. 20.000 

131 Νέου τύπου αποδεικτικά ναυτικής 
ικανότητας (κατάλληλο πιστοποιητικό) 
χορηγούμενα σε κατώτερους Έλληνες 
ναυτικούς που μετέχουν σε φυλακές 
γεφύρας ή μηχανής σύμφωνα με τις 
διατάξειςτης ΔΣ 5Τ0\Α/1978, όπως αυτή 
τροποποιήθηκε και για επικύρωση 

ΑΝΙ σε υπηκόους ναυτικούς 

Κρατών Ευρωπαϊκής Ένωσης. Δρχ. 8.000 

132 Πιστοποιητικά επικύρωσης ΑΝΙ 
αλλοδαπών ναυτικών, που εκδό- 
θηκαν από άλλα κράτη σε εφαρμο¬ 
γή της αναθεωρημένης ΔΣ 8Τ0\Α/. Δρχ. 20.000 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Μάίου 2001 

Με εντολή Υπουργού 

Ο Γενικός Γραμματέας 
ΓΕΩΡΓΙΟΣ ΧΑΛΒΑΤΖΟΓ ΛΟΥ 

-♦- 

Αριθ. Β11/28359/2218 (10) 

Συμπλήρωση της Β11/37762/4688/2000 Κοινής Υπουργικής 
Απόφασης (ΦΕΚ86/Β'/2.2.2000) «Κόμιστρα Φ.Δ.Χ. αυτο¬ 
κινήτων βυτιοφόρων μεταφοράς υγρών καυσίμων». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6 του Ν. 383/76 «περί διενέρ¬ 
γειας εμπορευματικών μεταφορών δια φορτηγών αυτοκινή¬ 
των δημόσιας χρήσης και άλλων τινών διατάξεων» (Α' 182). 

2. Τις διατάξεις του άρθρου 29 του Ν. 1588/85 «Κυβέρ¬ 
νηση και Κυβερνητικά όργανα (Α' 137) όπως προστέθηκε 
στο άρθρο τούτο με το άρθρο 27 του Ν. 2081/92 (Α' 154). 

3. Την αριθμ. Β11/37762/4688/2000 κοινή υπουργική 
απόφαση (Β' 86) «Κόμιστρα Φ.Δ.Χ. αυτοκινήτων βυτιοφό¬ 
ρων μεταφοράς υγρών καυσίμων». 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Το γεγονός ότι από 29.3.2001 λειτουργεί στα Σπάτα 
το νέο αεροδρόμιο « Ελευθέριος Βενιζέλος» με συνέπεια 
να αυξηθεί η απόσταση για τη μεταφορά καυσίμων αερο¬ 
σκαφών από τις δεξαμενές των εταιρειών πετρελαιοει¬ 
δών στο νέο αυτό αεροδρόμιο, αποφασίζουμε: 

1. Συμπληρώνουμε την παράγραφο Ε της Β11/37762/ 
4688/2000 κοινής υπουργικής απόφασης (Β' 86) «Κόμι¬ 
στρα Φ.Δ.Χ. αυτοκινήτων βυτιοφόρων μεταφοράς υγρών 
καυσίμων», ως εξής: 

«Ειδικά, για τις μεταφορές καυσίμων αεροσκαφών στο 
νέο αεροδρόμιο των Σπάτων «Ελευθέριος Βενιζέλος», το 
κόμιστρο καθορίζεται σε 1500 δραχμές ανά χιλιόλιτρο». 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 


Αριθ. 5589 (11) 

Τροποποίηση της 18434/13.11.2000 απόφασης του Γεν. 
Γραμματέα Περιφέρειας Δυτικής Ελλάδας περί «Σύ¬ 
στασης Δημοτικής Επιχείρησης στο Δήμο Στράτου 
«ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΔΗΜΟΥ 
ΣΤΡΑΤΟΥ (Α.Δ.Ε.ΔΗ.Σ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Την αριθ. 103/2000, απόφαση του Δημοτικού Συμ¬ 
βουλίου Στράτου περί «Σύστασης Δημοτικής Επιχείρη¬ 
σης στο Δήμο Στράτου με την επωνυμία “ΑΝΑΠΤΥΞΙΑΚΗ 
ΔΗΜΟΤΙΚΗ ΕΠΙΧΕΙΡΗΣΗ ΔΗΜΟΥ ΣΤΡΑΤΟΥ 
(Α.Δ.Ε.ΔΗ.Σ.)”». 

2. Την αριθ. 18434/13.11.2000, απόφαση του Γενικού 
Δ/ντή Περιφέρειας Δυτικής Ελλάδας περί «Σύστασης Δη¬ 
μοτικής Επιχείρησης στο Δήμο Στράτου με την επωνυμία 
«ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΔΗΜΟΥ ΣΤΡΑ¬ 
ΤΟΥ (Α.Δ.Ε.ΔΗ.Σ.)» η οποία δημοσιεύτηκε στο ΦΕΚ (Αριθ. 
φύλλου 1562/τ. Β'/22.12.2000). 

3. Την αριθ. 33/2001, απόφαση του Δημοτικού Συμβου¬ 
λίου Στράτου περί μερικής τροποποίησης της αριθ. 
103/2000 απόφασης του Δημοτικού Συμβουλίου Στράτου 
περί σύστασηςτης Δημοτικής Επιχείρησης «ΑΝΑΠΤΥΞΙΑ¬ 
ΚΗ ΔΗΜΟΤΙΚΗ ΕΠΙΧΕΙΡΗΣΗ ΔΗΜΟΥ ΣΤΡΑΤΟΥ 
(Α.Δ.Ε.ΔΗ.Σ.)» ως προς την παρ. 3, που αφορά την Σύν¬ 
θεση του Διοικητικού Συμβουλίου ως εξής: «Η Αναπτυ¬ 
ξιακή Δημοτική Επιχείρηση Στράτου διοικείται από επτα- 
μελές (7 μέλη) διοικητικό που τα μέλη του ορίζονται μαζί 
από τους αναπληρωτές από το Δημοτικό Συμβούλιο. Από 
τα μέλη του Διοικητικού Συμβουλίου τέσσερις (4) είναι αι¬ 
ρετοί εκπρόσωποι του Δήμου εκ των οποίων ο ένας (1) θα 
προέρχεται από την μειοψηφία, ένας (1) εκπρόσωπος 
Κοινωνικού Φορέα, ένας (1) Δημότης ή κάτοικος του Δή¬ 
μου Στράτου που θα έχει πείρα ή γνώση σχετικές με το 
αντικείμενο της Επιχείρησης, ένας (1) εκπρόσωπος των 
εργαζομένων στην Επιχείρηση όταν ο αριθμός των απα- 
σχολουμένων είναι μικρότερος των είκοσι τότε θα αυξη¬ 
θεί κατά έναν (1) ο αριθμός των Δημοτών, (χωρίς αλλαγή 
της Συστατικής Πράξης)». 

4. Τις διατάξεις των άρθρων 277 έως 284, 291 και 304, 
του Δ.Κ.Κ. (Π.Δ. 410/95). 

5. Την αριθ. (οικ.) 241/18.8.98, απόφαση του Γενικού 
Γ ραμματέα Περιφέρειας Δυτικής Ελλάδας περί «μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής αποφάσεων» (ΦΕΚ939/1.9.1998,τ. Β'), αποφασί¬ 
ζουμε: 

1. Τροποποιούμε την αριθ. 18434/13.11.2000, απόφασή 
μας, ως προς την παράγραφο (3) αυτής ως εξής: «Η Ανα¬ 
πτυξιακή Δημοτική Επιχείρηση Στράτου διοικείται από 
επταμελές (7 μέλη) Διοικητικό που τα μέλη του ορίζονται 
μαζί από τους αναπληρωτές από το Δημοτικό Συμβούλιο. 
Από τα μέλη του Διοικητικού Συμβουλίου τέσσερις (4) εί¬ 
ναι αιρετοί εκπρόσωποι του Δήμου έκτων οποίων ο ένας 
(1) θα προέρχεται από την μειοψηφία, ένας (1) εκπρόσω¬ 
πος Κοινωνικού Φορέα, ένας (1) Δημότης ή κάτοικος του 
Δήμου Στράτου που θα έχει πείρα ή γνώση σχετικές με το 
αντικείμενο της Επιχείρησης, ένας (1) εκπρόσωπος των 
εργαζομένων στην Επιχείρηση όταν ο αριθμός των απα- 
σχολουμένων είναι μικρότερος των είκοσι τότε θα αυξη- 

θεί κατά έναν (1) ο αριθμός των Δημοτών, (χωρίς αλλαγή 
της Συστατικής Πράξης)». 

2. Κατά τα λοιπά ισχύει η προηγούμενη απόφασή μας 
(αριθ. 18434/13.11.2000). 

3. Κάλυψη δαπάνης: Από τις διατάξεις της απόφασης 
αυτής δεν προκαλείται σε βάρος του προϋπολογισμού 
του Δήμου Στράτου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Μεσολόγγι, 18 Απριλίου 2001 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 815 (12) 

Καθιέρωση υπερωριακής εργασίας κατά τις Κυριακές και 
εξαιρέσιμες ημέρες και απογευματινές και νυχτερινές 
ώρες εργασίμων ημερών έτους 2001, για το μόνιμο και 
αποσπασμένο προσωπικό της Νομαρχιακής Αυτοδιοί¬ 
κησης Θεσσαλονίκης, το οποίο θα απασχοληθεί στα 
συνεργεία 24ωρης βάσης για τον έλεγχο της προστα¬ 
σίας περιβάλλοντος, της χωροταξίας καθώς και την 
διαπίστωση υγειονομικών, κτηνιατρικών, πολεοδομι- 
κών και άλλων παραβάσεων. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 15 παρ. 18 εδ. 2 του Ν. 
2503/97 «Διοίκηση οργάνωση στελέχωση της Περιφέρει¬ 
ας, ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

3. Τις διατάξεις του άρθρου 15 του Ν. 2592/98 όπως 


τροποποιήθηκε μεταγενέστερα με τις διατάξεις του άρ¬ 
θρου 25 παρ. 7του Ν. 2738/99. 

4. Τις διατάξεις του άρθρου 34 παρ. 5 του Ν. 2768/99. 

5. Τις αρ. 221/30.12.96 και62/27.3.2001 αποφάσειςτου 
Νομαρχιακού Συμβουλίου Θεσ/νίκης. 

6. Τις ειδικές υπηρεσιακές ανάγκες που παρουσιάζο¬ 
νται για την αντιμετώπιση των οποίων η Ν. Α. Θεσ/νίκης 
απασχολεί τους υπαλλήλους πέραν του ωραρίου σε 
24ωρη βάση και με εργασία σε νυχτερινές ώρες ημέρες 
αργίας και Κυριακές. 

7. Το γεγονός ότι το ύψος της προκαλούμενης δαπάνης 
για το έτος 2001 ανέρχεται στο ποσό των 30.000.000 δρχ. 
που θα αντιμετωπιστεί από εγγεγραμμένες πιστώσεις 
στονπροϋπολογισμότης Ν. Α. Θεσ/νίκης, αποφασίζουμε: 

Εγκρίνουμε την υπερωριακή απασχόληση κατά το έτος 
2001 για το μόνιμο και αποσπασμένο προσωπικό της Νο¬ 
μαρχιακής Αυτοδιοίκησης Θεσσαλονίκης το οποίο θα 
απασχοληθεί κατά τις Κυριακές και εξαιρέσιμες ημέρες 
και κατά τις απογευματινές και νυχτερινές ώρες εργασί¬ 
μων ημερών, Κυριακών και εξαιρέσιμων στα συνεργεία 
24ωρης βάσης για τον έλεγχο της προστασίας περιβάλ¬ 
λοντος, της χωροταξίας καθώς και την διαπίστωση υγειο¬ 
νομικών, κτηνιατρικών, πολεοδομικών και άλλων παραβά¬ 
σεων, ως κατωτέρω: 

Αριθμός υπαλλήλων Αριθμός ωρών Απαιτουμένη Δαπάνη 
που θα απασχοληθούν απασχόλησης 

251 18.325 30.000.000 δρχ. 

(88.041,09 Ευτο) 

Η παρούσα ισχύει από την ημέρα της υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Μαρτίου 2001 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν. θΐ . 9 γ 
Θ-ΓΠ 3Π: ννθβΓΠ35ΐθΓ @ θΙ.£)Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• ΓιαταΦΕΚαπό 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (θσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΠΊθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























